הוועדה המשותפת לוועדת הכלכלה ולוועדת הפנים והגנת הסביבה לדיון בהצעת חוק תאגידי מים וביוב, כנסת 20, פרוטוקול מספר 5, 2017-06-19 13:00

דוד ביטן: רבותי, קודם כול אני רוצה לברך את מר גיורא שחר, שקיבל את התפקיד של ראש רשות המים.

<גיורא שחם: תודה רבה.

דוד ביטן: אני מאחל לך הצלחה בתפקיד.

דוד ביטן: אני מקווה שלא תתעמת לנו עם חברי הכנסת ושתעשה מה שצריך לעשות מבחינה ציבורית.

דוד ביטן: אני מאמין שזה מה שיהיה.

דוד ביטן: מכיוון שנכנסת לתפקיד רק היום – שוחחת אתי על כך – אני מאפשר דחייה של שבועיים בכל מה שקשור לנושאים שעולים בוועדה על מנת שתוכל להיכנס לעניין ולהציג אותם בשם רשות המים.

דוד ביטן: אחת הבעיות שלנו – אנחנו שומעים פה את חברי הכנסת והם אומרים מה שהציבור אומר – שיש משבר אמינות גדול מאוד בין הציבור הרחב לתאגידים, וגם מול ראשי ערים יש משבר אמינות ומנסים לקחת להם את השליטה מתחת לידיים, שלא בצדק.

דוד ביטן: אני מבקש שתחשבו יחד עם החברים שעובדים אצלך ברשות הזאת על שיטות להחזיר את אמון הציבור בתאגידים.

דוד ביטן: אם תביאו לנו את השיטות האלה, נהיה מוכנים ללכת לקראת העניין, ואני מאמין שאני אשכנע גם את חברי הכנסת.

דוד ביטן: אחד הדברים שכבר אמרנו זה החזרת אמון הציבור.

דוד ביטן: תבינו דבר אחד, אנשים עשירים, אם הם משלמים 100 שקלים, 110 שקלים, זה לא מפריע להם.

דוד ביטן: מי מקטר הכי הרבה, ובצדק?

דוד ביטן: האנשים העניים.

דוד ביטן: פעם יכלו לקבל הנחה על מים באופן סוציאלי, גם על חובות, והיום אי-אפשר לעשות את זה, כי אתם לא מאפשרים.

דוד ביטן: דבר נוסף הוא שאם היה פיצוץ מים, יש הוראות שמוכתבות לתאגידים שיוצרות מצב מאוד בעייתי מול הציבור.

דוד ביטן: צריך להביא בחשבון את כל הדברים האלה אם רוצים להחזיר עמדה יותר חיובית של הציבור כלפיכם.

דוד ביטן: לגבי הוצאות וכו', התחלנו לדבר על זה ולא סיימנו.

דוד ביטן: אני מציע שנעשה את הדיון הזה קצר יותר, בגלל שנכנס מנהל חדש ונאפשר לכם לבוא אלינו עם הצעות.

דוד ביטן: תחשבו טוב.

דוד ביטן: מחר הישיבה מבוטלת.

דוד ביטן: היום נשמע מי שרוצה לדבר והמשרד לאיכות הסביבה יציג.

דוד ביטן: האם אתם רוצים להציג את המצגת או לחכות?

<אלון זסק: לא מצגת, אבל להגיד - - -

<קריאה: איכות הסביבה?

דוד ביטן: איכות הסביבה.

דוד ביטן: הם קשורים למים, ללכלוך של המים, לכל מיני קשקושים.

<חיים ביבס: הדבר היחיד שאנחנו רוצים מהם זה אישור להשבה, לעשות טיפול שלישוני, גם את זה הם לא מאשרים.

דוד ביטן: נאפשר להם.

דוד ביטן: הם הכינו מצגת.

<אלון זסק: אני לא מציג מצגת.

דוד ביטן: גם היועץ המשפטי של הוועדה אמר לי שהם רלוונטיים.

דוד ביטן: אנחנו נשמע אותך ונדבר על זה.

דוד ביטן: מישהו רוצה להתייחס בנוסף?

דוד ביטן: קודם כול, עדיין לא קיבלתי ממרכז השלטון המקומי שום דבר לגבי תחשיבים ודברים מהסוג הזה.

<חיים ביבס: נתנו לך הכול.

דוד ביטן: לי לא נתתם.

<חיים ביבס: נתנו לך אתמול לפי דעתי.

דוד ביטן: אתמול הבאתם?

דוד ביטן: לא ראינו.

דוד ביטן: אם אתם רוצים שנתייחס בצורה רצינית לעניין הזה, תביאו לנו את הנתונים שביקשנו, גם המשרדים וגם אתם.

דוד ביטן: אתם בכלל לא הבאתם.

דוד ביטן: הבאת משהו, המנכ"ל?

<שלמה דולברג: כתבנו נייר.

<שלמה דולברג: תכננו מחר - - -

דוד ביטן: טוב שהכנתם נייר, על הכיפאק, אבל לא הבאת לנו כלום.

<חיים ביבס: כתבנו נייר מסודר, אנחנו אמורים להציג מחר.

דוד ביטן: יש לכם עכשיו שבועיים, יש לכם עוד קצת זמן.

<חיים ביבס: אנחנו אמורים להציג מחר.

איתן ברושי: אדוני היושב-ראש - - -

דוד ביטן: המים של החקלאות, הם לא בסדר המים האלה.

דוד ביטן: אני אומר לך מראש, דבר על זה.

איתן ברושי: ביטן, אני רוצה לברך את גיורא שהוא היום - - -

דוד ביטן: אולי תציג את עצמך באמת לפני זה - -

איתן ברושי: תן לסיים.

דוד ביטן: - - מה עשית בעבר.

איתן ברושי: ביטן, תן למישהו אחר, זה לא שבת תרבות.

דוד ביטן: אתה נגדי עוד פעם?

איתן ברושי: להפך.

דוד ביטן: איזה הצעת חוק הבאת לאחרונה?

איתן ברושי: ביטן, חכה רגע.

דוד ביטן: דבר.

איתן ברושי: עכשיו ברצינות.

איתן ברושי: אני מכיר את גיורא שחם כמה שנים, אני חושב שזו החלטה חשובה שהוא קיבל את התפקיד של רשות המים.

איתן ברושי: לא פעם טענו שחסרה מנהיגות בתחום המים.

איתן ברושי: גיורא הוא מנהיג בתחום המים, הוא מקצוען בתחום המים.

דוד ביטן: כמה שנים אתה מכיר אותו?

איתן ברושי: הוא יגיד.

דוד ביטן: כבר יש לך מינוס.

דוד ביטן: ..

דוד ביטן: אתה מכיר את האופוזיציה.

איתן ברושי: זה היום הראשון.

איתן ברושי: אני מצטרף לברכות למינוי של הממשלה.

איתן ברושי: אני מאחל לגיורא בהצלחה, ורק רוצה לומר שתתנו לו את הזמן כדי שייכנס לתפקיד, וייכנס כמו שצריך.

איתן ברושי: גיורא, שיהיה בהצלחה, אנחנו לרשותך.

איתן ברושי: תודה רבה.

דוד ביטן: עוד מישהו רוצה לברך או להגיד משהו?

פיני בדש: שיציג את עצמו.

דוד ביטן: קודם כול, תציג את עצמך.

דוד ביטן: חשוב מאוד לשתף פעולה גם עם ראשי הערים במסגרת התפקיד שלך.

דוד ביטן: נגיד ככה: שרשות המים לא תהיה בעלת הבית היחידה כמו שהיא רוצה להיות.

דוד ביטן: דווקא בזמן האחרון יש שיתוף פעולה יפה מאוד.

דוד ביטן: בבקשה.

<גיורא שחם: אני גר במושבה כנרת, אני לא בן המושבה, התחתנתי עם בת כנרת ושם בנינו את ביתנו.

<גיורא שחם: יש לי חמישה ילדים, אני בוגר הטכניון בהנדסת מים בתואר הראשון ובניתוח מערכות משאבי מים בתואר השני.

<גיורא שחם: כל חיי המקצועיים אני עוסק בניסיון לשפר את הגישה הציבורית לניהול משאבי המים של ישראל.

<גיורא שחם: עשיתי את זה בתיקון הגדול שהיה בעמק החולה, שקרס בעקבות ייבוש החולה, והפכנו אותו לגן פורח.

<גיורא שחם: אני עוסק הרבה בשיקום של הסביבה שנהרסת סביב ים המלח.

<גיורא שחם: עסקתי בקידום של טכנולוגיות מים במסגרת קרן הון-סיכון.

<גיורא שחם: הייתי חבר בוועדה המשותפת של ישראל וירדן ליישום פרק המים בהסכם השלום עם ירדן.

<גיורא שחם: עסקתי קצת בייעוץ גם בחו"ל, גם לממשלה הסינית, גם באתיופיה וגם במצרים.

<גיורא שחם: הכנתי את הפרוגרמה למשק המים באמצע שנות האלפיים כשלצערי - - -

דוד ביטן: הממשלה הסינית?

דוד ביטן: הם שותים כוס אחת כל אחד, הכנרת נעלמת.

<גיורא שחם: יש להם בעיות מים קשות בצורה בלתי רגילה.

<גיורא שחם: אנחנו מענפי המים והניקוז כמו רופאי עור, כמה שהפצע יותר מודלק, ככה אנחנו יותר נהנים.

<גיורא שחם: האתגר שלי זה להתייחס לסוגיות ולקשיים בניהול הציבורי של משק המים, שכולל בראש ובראשונה את נושא המחירים, את הנושא של שימור המים לנושאים הסביבתיים וכך הלאה.

<גיורא שחם: זה בקליפת אגוז.

<גיורא שחם: אני מאוד מודה לוועדה שנתנה לי גרייס של שבועיים כדי שאצלול גם לעניין הזה ואוכל לבוא עם דברים מעשיים לקדם את העניין הזה.

<גיורא שחם: תודה.

דוד ביטן: תודה.

דוד ביטן: עוד מישהו רוצה להגיד משהו?

דוד ביטן: בבקשה, ראש העיר?

פיני בדש: שלום לכולם.

פיני בדש: הרשות שלי היא מבין הרשויות שלא התאגדו.

פיני בדש: הצהרתי שגם אם אני אלך לבית סוהר אנחנו לא נתאגד.

דוד ביטן: מה יש להתאגד?

דוד ביטן: אין הרבה אנשים?

פיני בדש: עדיין התושבים קמים בבוקר ומחייכים, כי זורמים להם מים בכל יום ואם יש תקלה מטפלים בה מידית.

פיני בדש: יש לנו מכון טיהור שממחזר מים לרמה של שתייה אקראית.

פיני בדש: כל היישוב שלי 100% מושקה במים מושבים.

דוד ביטן: גם אם תלך לבית הסוהר?

פיני בדש: גם אם אני אלך לבית הסוהר.

דוד ביטן: מה יקרה אם נאגד את רשות בתי הסוהר.

דוד ביטן: ..

פיני בדש: אולי זו הזדמנות לאלה שרוצים להיפטר ממני.

פיני בדש: היה פה ראש עיריית רחובות, הוא אמר שהוא ילך אתי לבית הסוהר, רק אמרתי לו שהוא ילך לאגף התורני, החיים שלו יותר קלים, אבל בינתיים הוא התאגד.

פיני בדש: אני חושב שיש סעיף בחוק שמי שעונה לתנאי החוק, יש אפשרות לתת לו פטור על מטרת החוק של התאגוד.

פיני בדש: כולם מבינים היום שהתאגיד זה לא חגיגה גדולה כמו שחשבו וזה לא הצלחה גדולה כמו שחשבו.

פיני בדש: יש תאגידים טובים, יש תאגידים לא טובים, יש כאלה לא מאוגדים, אלה שלא מאוגדים היום מנוהלים בצורה של משק סגור.

דוד ביטן: התאגיד הכי טוב זה של מודיעין, שתדע.

<חיים ביבס: התאגיד הכי טוב זה של מודיעין, זה נכון.

פיני בדש: אנחנו מנהלים את כל המערכות במשק מים סגור.

פיני בדש: אני חושב שני דברים: האחד, להאריך את החוק בעוד חמש שנים.

פיני בדש: היתה דחייה של התאגוד בחמש שנים.

פיני בדש: והשני, לאפשר לרשויות שעומדות בכל התנאים של החוק ומנהלות את המים במשק סגור בצורה מיטבית – לאפשר להן על-פי החוק לקבל את הפטור.

דוד ביטן: דיברו אתנו על זה, וגם אנחנו מדברים על זה.

דוד ביטן: כרגע אנחנו בודקים הכול, מקבלים ניירת, כל מיני בקשות שביקשנו, ורק לאחר מכן ניכנס לדיונים עם משרד - - -

פיני בדש: איך אמרת בתחילת דבריך?

פיני בדש: תושב שיש לו בעיה ומגיע, התאגיד לו יכול אתו כלום.

פיני בדש: כראש רשות, יש לי ועדת הנחות, יש ועדה זו וועדה אחרת.

פיני בדש: אנחנו משתדלים לעזור לאנשים כשלתאגיד אין כלים.

דוד ביטן: אנחנו מטפלים בעניין, אבל גם נשב עם מרכז השלטון המקומי, גם נשב עם משרד האוצר וגם עם משרד המים על העניין הזה.

דוד ביטן: נקבל החלטות מושכלות.

דוד ביטן: מה שביקשתי, כדי לקבל את ההחלטות האלה, קודם כול שרשות המים ומשרד האוצר יבואו אלינו עם דרך איך להחזיר את אמון הציבור לנושא של התאגידים.

דוד ביטן: אם תשכנעו אתי, יכול להיות שאני אלך אתכם על מספר דברים.

דוד ביטן: אם לא, לא נהיה אתכם בעניין הזה.

דוד ביטן: תחשבו טוב-טוב הפעם.

דוד ביטן: מישהו עוד רוצה?

דוד ביטן: בבקשה.

<רזיאל אחרק: אני יושב-ראש היו"רים של תאגידי המים.

<רזיאל אחרק: חשוב לציין שהיו"רים הם נבחרי ציבור בדיוק כמו כל נבחר ציבור אחר שיושב פה והוא לא מנכ"ל, זה אומר שהם בהתנדבות מלאה, וזה אומר שהרגישות שלנו לציבור היא לא פחות מאשר של חברי הכנסת.

<רזיאל אחרק: קודם כול ירו פה ואחר-כך סימנו את המטרה.

<רזיאל אחרק: בשנתיים האחרונות מחיר המים ירד ב-30% מבלי שסגרו תאגיד אחד.

<רזיאל אחרק: זה אומר שמחיר המים - - -

דוד ביטן: זה לא בגלל התאגידים.

<רזיאל אחרק: מחיר הימים לא קשור לתאגידים.

<רזיאל אחרק: אני רואה מה שעושים בערוץ 10, עושים רצח אופי לעובדי התאגידים, למנכ"לים, משהו שאסור שייעשה, כי מי שהקים את התאגידים זו הכנסת הזאת, והיא הקימה אותם בגלל שהטיפול במשק המים היה לקוי לחלוטין.

דוד ביטן: שמולי מחליף אותי לשתי דקות.

<רזיאל אחרק: היום כשמשק המים כבר מתחיל לעלות על דרך המלך, מחפשים פה טענות פופוליסטיות.

<רזיאל אחרק: על השולחן של הכנסת הזאת לפני שנה הונחה הצעת חוק שלי יחד עם ישראל אייכלר – אתה זוכר, שמולי – להקים ועדת הנחות.

<רזיאל אחרק: אם כל-כך היה אכפת לכם, חברי הכנסת, אתמול הייתם מחוקקים את החוק הזה, והייתם חותכים את כל החיובים האלה של האנשים שיש להם תעודות נכה, או אנשים ממעמד סוציו-אקונומי נמוך, כמו הנחות בעירייה, במקום ללכת לערוץ 10 ולהכפיש את כל התאגידים.

<רזיאל אחרק: הצעתי לקחת את מערכת ההנחות בעיריות, לשכפל אותה לתאגיד, ולתת להם את ההנחות, והנה, כבר עשית מעשה.

<רזיאל אחרק: הלוא מחיר המים לא ירד, וזו עובדה, אם תעביר את משק המים לעירייה.

<רזיאל אחרק: הוא לא ירד, זו עובדה.

<רזיאל אחרק: גם אם תצמצם א מספר תאגידי המים, זה לא ירד.

<רזיאל אחרק: זה בדיוק כמו לסגור את תחנות הדלק, מחיר הדלק לא ירד.

<רזיאל אחרק: מי שקובע את מחיר הדלק זאת המדינה.

<רזיאל אחרק: מי שקובע את מחיר המים זה אתם ורשות המים.

<רזיאל אחרק: קודם כול תפסיקו את ההתלהמות, אתם, חברי הכנסת.

<רזיאל אחרק: תורידו את הפוקוס מהתאגידים - - -

איציק שמולי: אנחנו נפסיק את ההתלהמות , אתם תפסיקו את הניתוקים.

איציק שמולי: מה אתה אומר?

<קריאה: אין ניתוקים.

<קריאה: אולי 5% ניתוקים.

איציק שמולי: ידעתי שתגידו את זה.

איציק שמולי: למה הבוקר קיבלתי עוד שתי פניות על ניתוקים בקריית-שמונה?

איציק שמולי: אני אעביר לכם אותן אחר-כך, רשות המים.

<רזיאל אחרק: אנחנו פועלים על-פי חוק שאתם מחוקקים.

איציק שמולי: לפי החוק אסור לך לנתק מים.

איציק שמולי: למה מנתקים מים עד היום?

<חיים ביבס: מה אתה מציע?

<חיים ביבס: אתה מציע שנחוקק חוק לבטל אתכם?

<חיים ביבס: אני בעד, דרך אגב.

<רזיאל אחרק: קודם כול, אנחנו לא מנתקים מים.

איציק שמולי: רזיאל אחרק, הבוקר התאגיד בקריית שמונה ניתק תושבים ממים.

איציק שמולי: אל תגיד "לא".

<חיים ביבס: שנעשה חוק לנתק אתכם?

<חיים ביבס: הזנב מקשקש בכלב.

<חיים ביבס: קצת התבלבלתם, זאת הבעיה.

איציק שמולי: הבעיה שאתם תמיד מעל החוק.

איציק שמולי: אם מגיעים לפה מנכ"לים של תאגידי מים ואומרים לחברי הכנסת:

איציק שמולי: אנחנו מנתקים מים כדי לחנך את הציבור, מי אתם בכלל?

איציק שמולי: מה זה הדבר הזה?

איציק שמולי: אתם התבלבלתם טיפה.

<רזיאל אחרק: עכשיו אתה לא מדבר אלי.

איציק שמולי: נכון, לא מדבר אליך.

איציק שמולי: אני לא מדבר אליך אישית, רזיאל - -

<רזיאל אחרק: שמולי, תן לי את המקרים.

איציק שמולי: - - אני לא מדבר אליך.

איציק שמולי: אתה הצגת את עצמך - - -

<רזיאל אחרק: שמולי, תן לי את המקרים - - -

איציק שמולי: לא.

איציק שמולי: מותר לי לדבר.

<רזיאל אחרק: איפה המקרים?

<רזיאל אחרק: איפה השמות?

איציק שמולי: כל המקרים, אחד לאחד עוברים לרשות המים.

איציק שמולי: אתה הצגת את עצמך כיו"ר של היו"רים, ולכן גם בעיה כזאת שקורית בקריית-שמונה, אני שם לך אותה על השולחן.

<רזיאל אחרק: - - - ללמוד אותה.

<רזיאל אחרק: יכול מאוד להיות - - -

<משה גראזי: תוכל להעביר אלינו, מכיוון שיש כללי ניתוק שאושרו בכנסת אחרי ועדת - - -

איציק שמולי: נכון, והתאגידים לא עומדים בהם.

<משה גראזי: תעבירו אלינו, נבדוק את הפנייה.

<רזיאל אחרק: אפשר לקבל את המקרים כאן לפרוטוקול?

איציק שמולי: מה זה לפרוטוקול?

<רזיאל אחרק: אתה אומר שהתאגידים ניתקו את המים - - -

איציק שמולי: אתה רוצה שאני אביא שמות?

איציק שמולי: יאללה, חבר'ה, בואו נפסיק את הקרנבל.

איציק שמולי: רזיאל, סיים את הדברים שלך בבקשה.

<רזיאל אחרק: מה שאני בא לומר, חבר'ה, מה שצריך לעשות זה להקים ועדת הנחות.

<רזיאל אחרק: אנחנו בעד.

<רזיאל אחרק: תעריף הנזילה, לא יכול להיות שיכיל בתוכו גם את ההתפלה וגם את הנושא של הביוב.

<רזיאל אחרק: לדעתי אפשר לחייב במחיר הנזילה ב-1.5-1.0 שקלים, עוד איזה עלות הובלה קטנה של חצי שקל וגמרנו, ואז תושבים לא יקבלו חשבונות של 20,000 שקל.

<רזיאל אחרק: זה בידינו.

<רזיאל אחרק: הלוא 300 מיליוני השקלים, היטלי ההפקה שהחזרתם לתאגיד המים, מזה הוזלתם את המחיר של ה-14%, לא בגלל אף אחד, זה בגלל שהיטלי ההפקה חזרו בחזרה לתאגידי המים.

<רזיאל אחרק: אם הייתם עושים את זה מההתחלה, מחיר המים היה יורד ב-14%.

<רזיאל אחרק: זה לא בגלל תוכנית כזאת או אחרת בערוץ 10.

<בני פרץ: מתי יורד מחיר המים, אדוני?

<בני פרץ: לא הרגשתי בחשבון שירד לי מחיר המים.

<בני פרץ: כמה חודשים עוד לא ירד.

<רזיאל אחרק: ידידי, זה תלוי בהם עכשיו.

איציק שמולי: מי עוד נמצא פה לדיבור?

<בני פרץ: מתי הוא יורד?

<בני פרץ: עוד לא הרגשתי.

<בני פרץ: אני רואה את אותם חשבונות.

איציק שמולי: מי עוד רוצה לדבר?

<רזיאל אחרק: זה תלוי בכם.

<בני פרץ: מה תלוי בנו?

<בני פרץ: אנחנו אזרחים.

<בני פרץ: אתם שודדים את האזרח - - -

איציק שמולי: המשרד להגנת הסביבה, בבקשה.

<אלון זסק: צהרים טובים, אני סמנכ"ל משאבי טבע במשרד להגנת הסביבה וחבר מועצת רשות המים.

<אלון זסק: הוצאנו מכתב מסודר לחברי המועצה, ששם פרסנו את המשנה המקצועית לגבי כל הנושא של התאגיד.

<אלון זסק: צריך להביא בחשבון כמה דברים: דבר ראשון, אם אנחנו מסתכלים בהיבטים הסביבתיים – אני לא נכנס להיבטים של משק המים, אלא להיבטים הסביבתיים – אין ספק שהתאגוד והטיפול מאז הקמת תאגידי המים והביוב עלה מדרגה באופן מאוד משמעותי ברמה המקצועית, בהתייחסות, ביכולות ובסופו של דבר במניעת זיהום מקורות מים.

<אלון זסק: אין ספק שמבחינתנו זה דבר נוח מאוד, טוב מאוד, ואנחנו יודעים לעבוד אתם, אנחנו עובדים אתם מאוד מסודר, יש אמות מידה ברורות מאוד גם לשירות שהם נותנים לאזרח, אבל מעבר לזה לאמות המידה המקצועיות - - -

איציק שמולי: זה אתה אומר בתור נציג איכות הסביבה - -

<אלון זסק: כן.

איציק שמולי: - - שהם עומדים בתנאי השירות לאזרח?

<אלון זסק: לא.

<אלון זסק: מה שאמרתי שמעבר לאמות המידה לשירות - - -

איציק שמולי: אגב, עלתה פה הצעה בישיבה הקודמת לעשות סקר צרכנים.

<אלון זסק: אני לא יודע, לא הייתי בישיבה הקודמת.

איציק שמולי: אני מציע שנבחן את זה ברצינות, אנחנו ורשות המים.

איציק שמולי: אם אתם כל-כך גאים בשירות שניתן על-ידי התאגידים, נצא לסקר.

<אלון זסק: התייחסתי לאמות המידה לשירות, המקצועיות של הטיפול בתקלות, עבודה אל מול בעיות סביבתיות, בעיות של פיצוצים, בעיות של תחזוקת צנרת והתאמה לתקנות הסביבתיות והחקיקה הסביבתית הכוללת.

<אלון זסק: דיברו פה קודם על הנושא של הפריפריה, אין ספק שתאגידי המים והביוב עשו מהפכה גם בנושא הזה, אם זה רשויות חלשות, אם זה התאגדות אזורית.

<אלון זסק: הנושא של המרחבים האזוריים, מן הסתם, יעזור לזה, ואנחנו מצפים שבשנים הקרובות זה ישתפר עוד יותר.

<אלון זסק: אין ספק שיש שיפור משמעותי מאוד בעשר השנים האחרונות בכל הנושא של טיפול במים וביוב בפריפריה, בין השאר בגלל הדברים האלה.

איציק שמולי: תודה רבה.

איציק שמולי: עוד דוברים?

<משה ארז: הייתי יו"ר תאגיד מים, חבר מועצה בהוד השרון 25 שנה וסגן ראש עיר, אז אני מערבב את שני הדברים.

<משה ארז: אני רוצה להמשיך את דבריו.

<משה ארז: הייתי יושב-ראש תאגיד עם מכון שהסריח, כפר סבא – הוד השרון, עם 150 תלונות מוקד כל לילה של ריחות עזים – נחלים, נחל הדס, סביבה, עם שפכים לא נקיים, הכול עבר לירקון בצורה מזוהמת.

<משה ארז: כמובן כשבאו תאגידים, קודם כול המים הם שלישונים, למשל ברמלה אני זוכר זהבי שהטריד אותנו כל הזמן ובדק אותנו, עד שהפכנו מכון מים שלישונים, עשינו מתקני נטרול ריחות הכי טובים בארץ, הזמנו ציוד אפילו מטקסס למשל, מתקני שריפת גזים, והיום המכון הזה מספר אחת, אין שום ריחות.

<משה ארז: אין שום ריחות, זה גובל בשכונה, והיום המכון הזה מציל את מה שעשו במגזר הערבי, טייבה וכל אלה, שלא מצליחים להעביר את הביוב לניר אליהו, מכון שהוא עכשיו בשיקום.

<משה ארז: כל לילה אנחנו לוקחים 10,000 קוב בצו שרשות המים נתנה לנו.

<משה ארז: זה לא הדבר שהכי מתאים, וחייבו אותנו מהשבוע שעבר להכניס 10,000 קוב בכל לילה למכון כדי להציל את הירדן – תעשו את המים שלישונים, תצילו אותנו.

<משה ארז: אנחנו לוקחים היום מלמעלה, מהמגזר הערבי, מכיוון ג'לג'וליה, כפר ברא, בגלל שהמכון לא מאורגן בניר אליהו.

<משה ארז: שם אין תאגיד, ודלג'ו, ראש מועצת דרום השרון, עושה מה שהוא רוצה, הוא אומר: לי אין תאגיד, תעשו.

<משה ארז: ההבדל הוא שבתאגיד שמו ציוד חדש, הרימו את המכון הזה לרמות גבוהות בקיבולת גבוהה, כי אני כיושב-ראש הקציתי את כל הכספים לעניין של ריחות ולהגדלת המכון, והיום רואים את התוצאות האלה.

<משה ארז: היום הירקון מקבל מים מסוננים כמו ממי עדן.

<משה ארז: זו עבודה של תאגידים.

<משה ארז: כמעט אין היום בנחלים הזרמה של שפכים.

<משה ארז: זו עבודה של תאגידים.

דוד ביטן: ראש עיריית יהוד.

<יעלה מיכל מקליס: אני חושבת שראשי הרשויות וראשי התאגיד אחראים מספיק בשביל לקבל את ההחלטות לגבי ניהול משק המים ברשות שלהם בדיוק כמו שהם מנהלים את שאר השירותים שהם נותנים לתושבים שלהם.

<יעלה מיכל מקליס: אני אביא את הדוגמה של יהוד-מונוסון.

<יעלה מיכל מקליס: כשאני קיבלתי את העירייה לפני שלוש שנים וחצי משק המים היה גרעוני ביותר, היה לי פחת של יותר מ-20% במשק המים.

<יעלה מיכל מקליס: בניגוד למגמה השלטת, ואולי בניגוד לדעת הקהל ואולי בניגוד לרצון התושבים שלי הצטרפתי לתאגיד קיים של מי אונו, ובאופן מפתיע, בניגוד לכל תאגידי המים, המחיר למים וביוב ירד.

<יעלה מיכל מקליס: יהוד שילמה את אגרת הביוב, היא שילמה את אגרת הביוב הגבוהה ביותר במדינת ישראל, ביחד היו לנו 9.5 שקלים למ"ק, ובעת ההצטרפות לתאגיד זה ירד לפחות מ-8 שקלים והיום עוד פחות.

<יעלה מיכל מקליס: אנחנו רואים את עצמנו כרשות מאוד אחראית.

<יעלה מיכל מקליס: אני מכירה את חבריי, ראשי הרשויות, שמנהלים גם את משק המים וגם את המשקים האחרים של השירותים לתושבים בצורה אחראית.

<יעלה מיכל מקליס: אני חושבת שגם התאגיד לא מושלם.

<יעלה מיכל מקליס: שום פעילות לא מושלמת, לא הכנסת, לא הרשות המקומית.

<יעלה מיכל מקליס: כל דבר שפועל הוא לא מושלם, לכולם יש טעויות, והרצון הוא ללמוד ולתת שירות יותר טוב לתושבים.

<יעלה מיכל מקליס: אני יכולה להגיד שהיום התאגיד של מי אונו נותן שירות מצוין לתושבים שלי.

<יעלה מיכל מקליס: התעקשנו שתהיה להם יחידת שירות בתוך העיר ולא רק בקריית אונו, ואנחנו עובדים יפה מאוד.

<יעלה מיכל מקליס: אם הייתי צריכה להקים היום יחידה של מים וביוב שמתנהלת בעירייה, היו לי הוצאות הרבה יותר גבוהות.

<יעלה מיכל מקליס: אני יכולה גם להגיד בסיפוק רב שהתאגיד הוריד בצורה משמעותית גם את הפחת של המים, גם סידר שעונים וכל מיני סידורים אחרים שבזמנו קצת צלעו, אבל משק המים התנהל בצורה מאוד מסודרת.

פיני בדש: יכול להיות שמה שטוב ליהוד זה לא מה שטוב לעומר.

<יעלה מיכל מקליס: לכן כל אחד לפי מה שמתאים לו.

<רזיאל אחרק: הנה הוכחה – כשלא היה תאגיד שילמו כמעט 10 שקלים לתאגיד, התאגיד הוריד - - -

איציק שמולי: כל הכבוד, רזיאל, מצאת ראש עיר בארץ שיגיד שצריך להשאיר את התאגידים.

איציק שמולי: כל הכבוד.

איציק שמולי: עכשיו נדבר על עוד 300 ראשי רשויות שרוצים לסגור אותם.

איציק שמולי: הנה, יו"ר המרכז לשלטון המקומי אמר פה בישיבה הראשונה דברים ברורים מאוד.

איציק שמולי: יש כל מיני דוגמאות.

פיני בדש: היום, כשאתה בא לעשות פיתוח, אתה חייב לתאם עם זה ועם זה.

פיני בדש: איך היא אמרה: פותחים ולא סוגרים.

פיני בדש: אם אני מתחבר לבאר-שבע - - -

<חיים ביבס: מה זה חברת חשמל?

<חיים ביבס: כשיש פיצוץ אצלי, לא אתה נותן תשובות, אני נותן.

<רזיאל אחרק: ברור - - -

<חיים ביבס: מה זה ברור?

<חיים ביבס: כמו חברת החשמל - - -

איציק שמולי: למי אתה נותן?

<חיים ביבס: זאת הבעיה אתכם, שקצת התבלבלתם.

<חיים ביבס: מצד אחד אתם מסתתרים תחת רשות המים, ומצד שני אתה בא ומסביר.

<חיים ביבס: הבעיה שיש עוד תקלה שנובעת מהטרמינולוגיה שלך.

<חיים ביבס: אתה אומר שאתה נבחר ציבור, מעולם לא נבחרת על-ידי הציבור.

<חיים ביבס: אנחנו נבחרנו, לא אתה, עם כל הכבוד.

<רזיאל אחרק: ברשימה עצמאית.

<רזיאל אחרק: נבחרתי על-ידי הציבור.

<רזיאל אחרק: למה אתה חושב שלא?

איציק שמולי: לא בכובע של חבר מועצה.

<חיים ביבס: סליחה, עם כל הכבוד לא נבחרת.

<חיים ביבס: נבחרת לתאגיד על-ידי - - -

<רזיאל אחרק: - - - המועצה.

<חיים ביבס: על-ידי המועצה נבחרת, עם כל הכבוד.

<חיים ביבס: בואו לא נתבלבל.

<חיים ביבס: התבלבלתם קצת.

<חיים ביבס: אתה נדבק לספינה ואומר "הפלגנו".

<רזיאל אחרק: אני מסכים עם חיים שאם יש בעיה, הציבור - - -

דוד ביטן: אתה לא צריך להסכים או לא להסכים, זה לא ויכוח ביניכם.

דוד ביטן: אני מזכיר לך שבינתיים אין ועדות סוציאליות לחריגי מים בשום תאגיד.

דוד ביטן: אנחנו רוצים להכניס את זה לחוק.

דוד ביטן: עם כל הכבוד לכם, בינתיים אין, אבל יהיה.

דוד ביטן: אחרי שנחוקק את החוק הזה – יהיה.

דוד ביטן: בבקשה, בני.

דוד ביטן: קצר.

דוד ביטן: אתה מייצג את הציבור עכשיו.

<בני פרץ: אני פעיל חברתי, הפנתרים השחורים לשעבר, מכיר את הכנסת עוד מקטנותה, היא התרחבה מאוד, גם הבעיות התרחבו.

<בני פרץ: אני שומע את התאגידים האלה ואת האינטרסנטיות בכל הנושא שחברי מועצה הפכו חברים בתוך התאגיד וכל אלה עם שכר שניפחו אותו עד למעלה.

דוד ביטן: לא.

דוד ביטן: היושב-ראש לא מקבל שכר.

<רזיאל אחרק: אני לא מקבל שכר.

<בני פרץ: מי שמשלם את זה, זה האזרח.

<בני פרץ: אתה אומר שיש למי לפנות ולאזרח אין למי לפנות.

<בני פרץ: בכל פעם אתם תופסים אותו ושומעים את המילים האלה "לך תחפש בצנרת את הדליפה", "זה אצלך".

<בני פרץ: אתם לא בודקים את הדליפות ולא מתקנים אותן, אלא ישר דוחפים לו, ואדם עם 1,000 שקלים ו-2,000 שקלים.

<בני פרץ: אני שייך לגיחון.

<בני פרץ: עוד לפני שקם תאגיד היה הגיחון בירושלים.

<בני פרץ: אני לא חושב שהיו לנו בעיות.

<בני פרץ: עד היום אנחנו רואים שהם פותחים כבישים, שמים צנרת, ומחיר המים והמים שמגיעים אלינו הביתה ברמה גבוהה.

<בני פרץ: פתחתם תאגידים ממש כמו פיראטים והגעתם למחירים קטסטרופליים לאזרח, שלא ראה אותם בחיים.

<בני פרץ: אני שואל שאלה פשוטה, האם ניפוח המנגנון של החדשים האלה והשכר שהם מקבלים, לא מביא לכך שהאזרח ישלם את זה?

<בני פרץ: אדוני היושב-ראש, אמרתם שהורדתם את המחירים של המים - - -

דוד ביטן: 30%.

דוד ביטן: מ-2010 ועד היום הורידו ב-30%.

<בני פרץ: את ההורדה האחרונה לא ראיתי.

<בני פרץ: אותו מחיר אני רואה בחשבונית שלי.

דוד ביטן: איפה לא ראית?

<בני פרץ: בחשבוניות שלי.

דוד ביטן: אין דבר כזה.

דוד ביטן: אולי צרכת יותר מים.

<בני פרץ: לא צרכתי.

<בני פרץ: יש לי מונה מים - - -

דוד ביטן: המחירים ירדו מ-1 ביולי.

דוד ביטן: עוד לא קיבלת.

דוד ביטן: כשתקבל את החשבונית, תביא לי לראות.

<בני פרץ: אדוני היושב-ראש, הכנסת צריכה לעשות סדר, סדר רחב.

<בני פרץ: העיריות צריכות לפקח ולהיות שותפות כמו שהיה בעבר, כמו שעיריית ירושלים, שהעבירה לגיחון, היא היתה המפקחת שלו.

<בני פרץ: הוא עשה סדר, ותיקן את התשתיות.

דוד ביטן: מאה אחוז.

דוד ביטן: ראש עיריית יהוד – פחת של 20% לא היה כמעט בשום עיר.

דוד ביטן: אני לא יודע איך הגעתם ל-20% פחת.

דוד ביטן: בקלקיליה אולי, לא בערים.

<רעיה עדני: היה.

<רעיה עדני: בתל אביב.

דוד ביטן: קודם כול, לא כל הפחת קשור למצב הצנרת.

דוד ביטן: פעם אם היו מספקים מים למתנ"ס, לבתי ספר, זה היה חלק מהפחת.

דוד ביטן: היום העיריות משלמות על אותם מים.

דוד ביטן: זה לא פחת אמיתי.

דוד ביטן: בואו נשים את הדברים על השולחן, ותפסיקו בכל פעם להציג את הקטנת הפחת.

דוד ביטן: העיריות משלמות על המים, מה שפעם הן לא שילמו, ולכן במחיר הפחת היתה כל האספקה של הגופים הציבוריים.

דוד ביטן: מספיק כבר עם זה.

דוד ביטן: כל הזמן אני שומע את הדבר הזה מתחת לאוזן.

דוד ביטן: הפחת לא השתנה הרבה.

דוד ביטן: הוא השתנה, אבל לא בכמויות שאתם מדברים עליהן.

<יעלה מיכל מקליס: חבר הכנסת ביטן - - -

דוד ביטן: טוב מאוד שהעיריות משלמות.

דוד ביטן: מעבירים מכיס לכיס והאוצר נהנה מזה.

<יעלה מיכל מקליס: חבר הכנסת ביטן, אתה צודק, למעט שתי נקודות.

<יעלה מיכל מקליס: האחת, אנחנו שילמנו הכול, גם את הפחת, גם את המתנ"ס – הכול אנחנו שילמנו.

<יעלה מיכל מקליס: זה לא שמישהו אחר שילם.

<יעלה מיכל מקליס: אנחנו שילמנו בכל מקרה את הכול, כי לקחו את מה ששילמנו למקורות - - -

איציק שמולי: לא משנה, אבל זה לא מצב של פחת 20%.

<יעלה מיכל מקליס: הרעיון העיקרי - - -

<קריאה: דוד, היתה ועדת חקירה של גרונאו.

<קריאה: בדוח שהוגש נגעו בפחת, וזה יצא הדבר הבעייתי.

<יעלה מיכל מקליס: המסר העיקרי זה שלכל רשות יש המאפיינים שלה, לכל רשות יש ראש רשות ויש מועצת עיר, והם יודעים הכי טוב מה טוב לתושבים.

<יעלה מיכל מקליס: ואם לא, הם - - -

דוד ביטן: לא, אבל אנחנו שומעים - - -

<יעלה מיכל מקליס: והפופוליזם הזה - - -

דוד ביטן: את אומרת "כל ראש רשות", נכון, אנחנו שומעים גם מנגינה אחרת מראשי רשויות שהיו פה בישיבות, אנחנו יודעים מה העמדה של ראשי הרשויות.

דוד ביטן: רוב ראשי הרשויות היום לא רוצים את התאגיד.

דוד ביטן: זה המצב.

דוד ביטן: למה?

דוד ביטן: כי הם העמיסו גם את ראשי הרשויות על התאגידים.

דוד ביטן: אני לא מצביע עליך, משה גראזי, הקודם לך.

דוד ביטן: אתה דווקא היית בסדר גמור.

דוד ביטן: העניין הוא שהמאיסו גם את ראשי הערים, כי ראשי הערים עומדים מול הציבור, עם כל הכבוד, לא ראש רשות המים ולא אנשי רשות המים, והמצב היום הוא שהם לא יכולים לקבל שום החלטה, הכול בא מלמעלה.

דוד ביטן: אחת הבעיות, ביבס, שגם אם נחליט שזה לא יהיה תאגיד, זה יהיה בעירייה, עדיין מי שייתן את האות מלמעלה זה - - -

<חיים ביבס: חד-משמעית.

דוד ביטן: הבעיה זה לא רק בניהול, הבעיה זה גם בהוראות שנותנים.

<חיים ביבס: אני רוצה לומר משהו שאולי לא ימצא חן בעיני חלק מחבריי, ראשי הרשויות, אבל אני אומר את זה בצורה מאוד-מאוד ברורה: לא הגענו לזה, כי משק המים בשלטון המקומי התנהל בצורה הכי תקינה בעולם.

דוד ביטן: נכון, אני מסכים אתך.

<חיים ביבס: זה הגיע מתוך זה שחלק מחבריי היקרים עשו טעויות.

<חיים ביבס: הלכו מקצה לקצה, מהצד שמשק המים על הפנים לצד שהלאימו את כל משק המים.

<חיים ביבס: עם זאת, גם בחזרה, אם וכאשר תהיה, תהיה ברגולציה מלאה.

<חיים ביבס: כספי התושבים בנושא של מים צריכים ללכת אך ורק למים, לא לשום מקום אחר.

<חיים ביבס: נקודה.

דוד ביטן: אתה שוכח דבר אחד - - -

<חיים ביבס: מי שחושב להשתמש בזה למקומות אחרים, אני אצא נגדו.

דוד ביטן: רבותי, ראשי הערים שוכחים את המציאות.

דוד ביטן: המציאות היתה שהרבה מאוד ראשי ערים שהסכימו לתאגיד, גם קיבלו תקציבים מהאוצר לכל מיני דברים וגם התאגיד קנה מהם כביכול את ההשקעות, השקעות העבר.

<משה ארז: 2 מיליארד שקל.

דוד ביטן: את הכסף הזה הם לא לקחו למשק המים, הם לקחו לכסות גירעונות של העירייה.

דוד ביטן: ראשי הערים פה לא נקיים מביקורת, אבל זה לא משנה כרגע, כרגע אנחנו במצב נתון.

פיני בדש: יש כאלה שחייבים תאגיד כי הם לא יודעים להתנהל, אנחנו מנהלים טוב.

דוד ביטן: כרגע אנחנו במצב נתון.

דוד ביטן: אתם לוביסטים פה של התאגידים, או המנכ"ל או היו"ר, וזו האג'נדה הפוליטית שלכם כרגע.

<משה ארז: אני וולונטרי - - -

דוד ביטן: לא משנה.

דוד ביטן: אנחנו צריכים לדאוג פה - - -

<רזיאל אחרק: גם אני

<חנה פרנקל: 13.

דוד ביטן: עם כל הכבוד לכולם, אתם יושבים פה מבסוטים, אבל לפי האוצר – כמה יש לנו בחוק?

<חנה פרנקל: 13.

דוד ביטן: כמה בחוק הקודם?

דוד ביטן: 15?

<חנה פרנקל: 13.

דוד ביטן: עוד מעט לא יהיו תאגידים בכלל.

דוד ביטן: מה זה משנה?

דוד ביטן: אם עכשיו אני נועל את הוועדה והולך הביתה, ב-2019 יש 13 תאגידים.

דוד ביטן: זה המצב.

דוד ביטן: אולי אתם לא יודעים, אבל מירי רגב העבירה את זה בקדנציה הקודמת.

<קריאה: אין החלטה כזאת.

דוד ביטן: דחו את זה ל-2019.

דוד ביטן: מי אמר שידחו?

דוד ביטן: עכשיו אני נותן למשרד להגנת הסביבה.

<איתי עצמון: הוא דיבר.

<משה ארז: דוד, אני יכול להביא דוגמה, ראש העיר פנה אלי: בוא תקנה את החוב של המים שיש לעירייה.

<משה ארז: יש לו 50 מיליון חובות על מים, הוא אומר לי: תביא 5 מיליון, שהתאגיד יביא 5 מיליון - -

דוד ביטן: באיזה עיר?

<משה ארז: בהוד השרון.

<משה ארז: - - ותיקח את חובות המים בסך של 50 מיליון.

<משה ארז: אמרתי לו: מה זה קשור?

<משה ארז: הם חייבים לתאגיד?

<משה ארז: 50 מיליון חובות מים שהוד השרון לא גבו.

<משה ארז: הוא אומר: תקנה את החוב.

דוד ביטן: בעיריות יש מיליארדים.

דוד ביטן: מה זה אומר?

דוד ביטן: זה לא אומר כלום.

פיני בדש: יש מקומות שהתאגיד עובד טוב, צריך בינתיים לעבוד.

פיני בדש: יש מקומות שזה משק סגור.

פיני בדש: לפעמים שבועיים לא מטפלים בבאר שבע.

פיני בדש: אצלי הכול ממוחשב.

דוד ביטן: אתה לא דוגמה.

דוד ביטן: אצלך כל התושבים במצב טוב מבחינה כלכלית.

דוד ביטן: אתה לא דוגמה לכלום.

דוד ביטן: הקטנים לא יכולים להחזיק מעמד, עזוב.

דוד ביטן: אתה יכול להחזיק מעמד.

דוד ביטן: אתה וסביון.

פיני בדש: למה תאגיד רהט משלם פחות מ-2 שקלים לקוב ואותי מחייבים על 7 שקלים לקוב ואני עדיין לא מפסיד?

דוד ביטן: עזוב, אתה לא דוגמה לכלום.

דוד ביטן: בעניינים האלה אתה לא דוגמה, אבל יישוב קטן לא יכול להסתדר בלי גוף רחב שנותן לו גיבוי.

דוד ביטן: אין מצב כזה.

דוד ביטן: התכנונים יקרים.

דוד ביטן: לגודל יש חשיבות, המכרזים פחות יקרים.

<דרור אלוני: גם את זה אנחנו יודעים לנהל לבד.

דוד ביטן: איזה תאגיד אתה?

<דרור אלוני: אני לא תאגיד.

<דרור אלוני: אני פטור ככפר שמריהו.

דוד ביטן: עוד פעם, אמרתי שאתם לא דוגמה, אז אתה מביא לי את כפר שמריהו?

דוד ביטן: בחייאת דינאק.

דוד ביטן: סביון, כפר שמריהו, עומר – אתם לא דוגמה.

דוד ביטן: אתם דוגמה למשהו?

פיני בדש: מכון הטיהור שלי – הכול ממוחשב וזה יישוב קטן.

דוד ביטן: גם אין לכם הרבה כבישים, כי כל הקרקע אצל האנשים שם, עושים גינות.

דוד ביטן: איזה כביש יש לכם?

פיני בדש: תשחררו אותנו.

דוד ביטן: חבר'ה, אתם לא דוגמה, עזוב.

דוד ביטן: מכם אי-אפשר ללמוד מה צריך לעשות, מה לא צריך לעשות.

פיני בדש: תשחרר אותנו.

דוד ביטן: יכול להיות שנשחרר אתכם.

דוד ביטן: תחליף אותי, איתן.

איתן כבל: בבקשה.

איתן כבל: חבר הכנסת איציק שמולי, בבקשה.

שתי הערות: אם את חושבת שהתאגיד במקרה שלך, מי אונו, עושה עבודה מצוינת, עושה את עבודתנו נאמנה והכול בסדר, ואת מסוגלת לעמוד כראשת עיר מול התושבים שלך ולהגיד: אני רוצה את התאגיד, על הכיפאק.

שתי הערות: זו תהיה הבחירה שלך, אבל את בעמדת מיעוט קיצונית בקרב ראשי הרשויות.

שתי הערות: אני מקבל את זה, זו תהיה הבחירה שלך.

שתי הערות: לגבי העניין של הסעיפים הנוספים בחוק.

שתי הערות: חבר הכנסת ביטן ביקש להכניס כל מיני דברים נוספים שננסה לתקן במסגרת החוק.

שתי הערות: אתה, אדוני היושב-ראש, יודע, כיושב-ראש ועדת הכלכלה, שחלק מהבעיה שכל הדברים שמעיקים על הציבור במקרה של תאגידי המים מתחבאים בתתי-סעיפים, בכללים, שהציבור בכלל לא יודע על קיומם, זה אפילו לא בחוק ראשי.

<איתי עצמון: לא טעונים אישור ועדה אפילו.

איציק שמולי: זה יורד כגשם מהשמיים.

איציק שמולי: לכן בהזדמנות הזאת אנחנו צריכים לדבר גם על הפרשי המדידה, שזאת אחת המכות, ועל הערכת הצריכה.

איציק שמולי: יש לא מעט מקרים שבהם אנחנו, כחברי כנסת, מקבלים פניות על הפרשי מדידה לא פרופורציונליים, לפעמים כמו שאמר ביטן באחד הדיונים הקודמים אתה אומר לרשות המים או לתאגיד המים שיש לך בעיה, אומרים לך: תביא טרקטור, תתחיל לעשות חפירות, כי זה לא בשטח שלנו.

איציק שמולי: הערכת הצריכה – הנושא הזה פרוץ מדי לטעמי.

איציק שמולי: יש יותר מדי מקרים שבהם נשענים על הערכה ולא על מדידה של שעון.

איציק שמולי: גם את הנושא הזה צריך להגביל למינימום.

איתן כבל: תודה.

איתן כבל: אני רוצה לומר לגבי השערוך שזאת רעה חולה, לא רק במים, זה גם בנושא חשמל.

איתן כבל: אפילו בעיה יותר גדולה, אם אינני טועה, מתקיימת בעולם החשמל.

איתן כבל: דרך אגב, אנחנו בתהליך של התמודדות עם העניין הזה.

איתן כבל: יש עוד נקודה, שאומרים שכנראה הנושא הזה אמור לבוא על פתרונו, כיוון שהטכנולוגיה הולכת להיות כזאת שלא תצטרך להגיע בכלל אל השעון עצמו.

איתן כבל: יש שם בעיות אחרות, כמו של שבת – כבר היה פה דיון.

איתן כבל: זה סרטים מפה ועד הודעה חדשה – ויש גם מד מים כשר.

<יהודה סיסו: כולם כשרים.

<יהודה סיסו: יש ויכוח לגבי רמת הכשרות.

איתן כבל: בוא לא נפתח את הדיון.

איתן כבל: אתה לא מקבל את המכתבים שאני מקבל.

<יהודה סיסו: אני מקבל.

איתן כבל: יכול להיות שחלק.

איתן כבל: תאמין לי, זה סיפור בפני עצמו.

איתן כבל: אתה צודק שיש חומרות, וכל אחד עם ההחמרה שלו באופן טבעי בעניין.

<רזיאל אחרק: איתן, אפשר להעביר את זה בחקיקה.

<רזיאל אחרק: בתוך שנתיים מעבירים את כל מדינת ישראל לקר"מ, כך גם נזילה, יידעו עליה בזמן אמת, לא ישמעו עליה בעוד שנה.

איתן כבל: אני יכול לומר לכם מההתעסקות בעניין, ואיציק שמולי ודאי שבין המובילים את הנושא – אני יכול לומר לכם שאין היום אופציה, או שאתה תאגיד או שאתה תאגיד.

איתן כבל: אני לא נכנס לפטורים, אני מדבר על המסה הקריטית.

<דרור אלוני: מועצות אזוריות פטורות מהנושא.

איתן כבל: חברים יקרים, תאמינו לי, אתם מדברים עם מי שמטפל עכשיו בחקיקת המשך לאי-ניתוקי מים.

איתן כבל: תאמינו לי שאני יודע שיש תאגיד, יש רשויות מקומיות, במושבים ובקיבוצים יש אגודות מים, יש מקורות – כל אחד מהזווית שלו, מהמקום שלו, עם העניינים שלו, הבעיות שלו.

איתן כבל: נמצאת כאן הגברת מרשות המים, היועצת המשפטית, אנחנו בהתדיינות.

איתן כבל: זה לא שאני בא לפה ואין לי מושג, זה הבית שעוסק בכל העניינים האלה, רק שאני אומר שנכון לרגע זה שהאופציות שמתקיימות, אפילו לתחרות לא מתקיימות היום.

איתן כבל: זה נכון, כבר שמענו כאן, יש רשויות – איך אמר לי פה חבר שלי שהוא ראש מועצה אזוטרית בנגב?

איתן כבל: הוא אומר לי שאם יתהפך העולם הוא לא יסכים.

איתן כבל: אמרת לי או לא אמרת לי?

פיני בדש: כן, אמרתי לך.

איתן כבל: יש מקומות שתאגידי המים, מבחינתם זה עובד.

איתן כבל: אין יותר מדי מקומות או רשויות מקומיות ששמענו כאן עליהן שיודעות לחיות בשלום עם סיפור תאגידי המים.

איתן כבל: אם אני מסכם את זה, יש שורה תחתונה.

איתן כבל: מה השורה התחתונה?

איתן כבל: השורה התחתונה היא מהי התכלית הראויה.

איתן כבל: האם הקמת התאגידים השיגה את התכלית הראויה שלשמה הם הוקמו.

איתן כבל: מה היה העניין אז?

איתן כבל: הורדת - - -

<רעיה עדני: פחת.

איתן כבל: אני לא עוסק בפחת.

<רעיה עדני: מבחינת מים, מבחינת גבייה.

איתן כבל: אני מדבר אתך כמה לאזרח בסוף-בסוף – זה כמו עם הגשש – כמה ביד.

איתן כבל: כמה אתה משלם.

<רעיה עדני: פחת מים זה כסף.

איתן כבל: נשמה, אני לא אשלח את כל השכונה שלי לבוא אלייך ולקבל ממך הרצאה.

איתן כבל: בסוף הם לא בהרצאות.

איתן כבל: הרצאות זה בסדר.

איתן כבל: הוא רוצה בשורה התחתונה לדעת כמה חשבון המים שלו.

איתן כבל: נכון שהיה סיפור הפחת ותיקון צנרת, וגם רשויות מקומיות טובות ידעו לעשות את זה בלי תאגיד.

איתן כבל: מה שאני מנסה לומר לכם בשורה התחתונה, וזה הכיוון פחות או יותר, כמו שגם נאמר, ההצעה היא המלצת חוק, שבסופו של דבר הכוונה היא למצוא את מקומות האיזון, שכל אחד יוכל למצוא את עצמו, ובסוף כל אחד בא אל מול ציבור הבוחרים שלו.

איתן כבל: אם הוא החליט ללכת על התאגיד – תאגיד.

איתן כבל: מי שהולך לכיוון אחר – יצטרך להתדיין על זה אל מול התושבים שלו.

איתן כבל: כן, גברתי.

<יעלה מיכל מקליס: אני רוצה להבהיר לאור הדברים שאמר היושב-ראש ולאור הדברים של חבר הכנסת שמולי שאני בעד שכל רשות תבחר את הדרך הנכונה מבחינתה לנהל את משק המים.

<יעלה מיכל מקליס: יכול להיות שחלק יבחרו כמוני, יכול להיות שחלק ימשיכו לנהל את זה כמשק סגור אצלם ברשות ללא תאגיד, או כל דרך אחרת שימצאו לנכון, אם זה תאגיד עירוני, או אצל היישובים הקטנים בדרך שהם מנהלים את זה כיום.

<יעלה מיכל מקליס: כל רשות לפי מה שהיא חושבת שמתאים לה.

<יעלה מיכל מקליס: לא התכוונתי לשלול שום דרך, נהפוך הוא.

איציק שמולי: אנחנו מסכימים.

<יעלה מיכל מקליס: אני רוצה להבהיר את זה.

<יעלה מיכל מקליס: אני רוצה שיידעו שזאת היתה כוונתי חד-משמעית.

איתן כבל: תודה.

איתן כבל: הפרוטוקול יתקן את עצמו אם הבין לא נכון.

<יעלה מיכל מקליס: כבוד היושב-ראש לא היה פה וחבר הכנסת שמולי התעסק עם משפט אחד שאמרתי.

איתן כבל: יש מישהו שעוד לא בא על סיפוקו ורוצה להגיד משפט?

איתן כבל: בבקשה.

<יהודה סיסו: אני מנכ"ל תאגיד המים מעיינות העמקים – יוקנעם, טבעון, רמת ישי וזיכרון יעקב.

<יהודה סיסו: דובר פה על אמות מידה לשירות.

<יהודה סיסו: אגב, אנחנו לא נגד סקר, להיפך, גם אמרנו את זה בפעם הקודמת, אם הסקר יהיה באמת סקר אמיתי.

<יהודה סיסו: כשמדברים על אמון הציבור, אמון הציבור זה לא רק איך אנחנו נתפסים בעיני הציבור שלנו.

<יהודה סיסו: ובעניין הזה אנחנו מוכנים ללכת לכל סקר, אנחנו מקבלים לא רק את השלילי, גם את החיובי, מקבלים הכול.

<יהודה סיסו: בתקשורת מאוד קל לתקוף.

<יהודה סיסו: אנחנו משתדלים לא להיכנס לעימותים האלה כי אנחנו לא אמורים להיות צד בעניין הזה.

<יהודה סיסו: אנחנו באים כגוף מקצועי שבא לטפל.

<יהודה סיסו: רוצים לסגור אותנו, שיסגרו אותנו.

<יהודה סיסו: רוצים לאחד אותנו, יאחדו אותנו.

<יהודה סיסו: המשמעויות בסופו של דבר, כמו שנאמר פה על-ידי ראש המועצה של יהוד-מונוסון, בסופו של דבר זו החלטה מקומית, מדובר על תשתיות מקומיות, מדובר על טיפול בתשתיות מקומיות, ולכן הן לוקאליות ולא אזוריות.

<יהודה סיסו: יש לזה משמעות.

<יהודה סיסו: לעניין ניתוקי מים – תאגיד מעיינות העמקים בשש השנים וחצי האחרונות שלו לא ניתק מעולם מים לתושב, וצריך להביא את זה בחשבון.

איציק שמולי: אתה חריג בנוף.

איציק שמולי: אתה יודע את זה.

<יהודה סיסו: אני לא חריג בנוף.

איציק שמולי: אתה חריג בנוף.

איציק שמולי: כשאיתן ואני הובלנו את החוק, בתחילת הדרך גם הרשות התנגדה וגם תאגידי המים נעמדו פה על הרגליים האחוריות.

איציק שמולי: לא הייתם פה בכלל בדיונים, אני הייתי פה, וכמעט כל תאגידי המים נאבקו על הזכות לנתק מים.

איציק שמולי: הם הסבירו לנו שבכלל זה עובד לטובת הצרכנים, כי אם לא ינתקו מים יעלו את התעריף.

<יהודה סיסו: זה לא מדויק, חבר הכנסת שמולי.

איציק שמולי: אני יודע שזה לא מדויק, אבל זה מה שאמרתם.

<יהודה סיסו: אגב, ניתוקי מים היו לפני התאגידים, ולצורך העניין ניתוק מים הוא כלי כשאתה לא מצליח להגיע לתושב, לא זה שאין לו, אלא זה שיש לו ולא רוצה לשלם.

איתן כבל: אדוני, אני לא רוצה לפתוח את הדיון, ניתקתם מים כי אפשר, זה הכול.

איתן כבל: עזוב.

איתן כבל: בארנונה אתה לא אומר למשאית: אני עובר ליד הפח זבל שלו ולא אוסף אותו, או שאני מגיע ועושה איגוף בכניסה לחצר שלו.

איתן כבל: לא.

איתן כבל: אתה מנתק מים כמו שאתה מנתק חשמל, כי אתה פשוט יכול.

איתן כבל: זה פשוט מאוד.

<רזיאל אחרק: איתן, לא כי הוא יכול, כי החוק מחייב אותו.

איתן כבל: נו, באמת.

איתן כבל: רזי אחרק, בחייאת דינק.

<יהודה סיסו: לסוגיית הערכת הצריכה – אמות המידה מגדירות כל דבר.

<יהודה סיסו: חייבים להעמיד את הדברים על דיוקם, לפני זה היו הערכות צריכה, והיום בכללים יש הגדרות מדויקות מאוד מתי אפשר לעשות הערכת צריכה, ואמרתם את זה.

<יהודה סיסו: דרך אגב, אסור יותר משתיים.

<יהודה סיסו: בעבר היו כאלה ששנים עשו הערכות צריכה.

<יהודה סיסו: בואו נעמיד את הדברים על דיוקם, הכללים מגדירים מה מותר לנו ומה אסור.

איתן כבל: תסיים.

איתן כבל: יהיה עוד דיון.

<יהודה סיסו: סוגיית מחיר המים עלתה פה כמה פעמים.

<יהודה סיסו: אין טעם להעלות את זה שוב ושוב.

<יהודה סיסו: זה לא אנחנו.

<יהודה סיסו: לא אנחנו קובעים בכמה כסף אנחנו קונים וכמה כסף אנחנו משלמים.

עבדאללה אבו מערוף: דיברנו על זה בישיבה הקודמת.

עבדאללה אבו מערוף: יש מרכיבים במחיר המים שאתם גובים בצורה לא נכונה ולא חוקית ואתם לא צריכים את זה.

עבדאללה אבו מערוף: יש שם מרכיבים שאתם לא צריכים אותם, עם כל הכבוד.

איתן כבל: סיימת?

איתן כבל: – תודה.

איתן כבל: בבקשה.

עבדאללה אבו מערוף: שלום לכולם, יום טוב.

עבדאללה אבו מערוף: כבוד היושב-ראש, סליחה שעזבתי אתכם היום לבד.

עבדאללה אבו מערוף: בדרך כלל אני משתתף בכל הישיבות.

עבדאללה אבו מערוף: היתה ישיבה על דוח העוני עם משרד האוצר ושר האוצר.

עבדאללה אבו מערוף: מחירי המים גם קשורים לעוני, זה גם חשוב מאוד.

עבדאללה אבו מערוף: אני לא אכנס לדיון מחדש, אני חושב שהכיוון ברור, ואני לא יודע למה עד עכשיו נציגי – עם כל הכבוד, אל תבינו אותי לא טוב, אני מכבד אתכם – התאגידים עומדים על הרגליים האחוריות ומתעקשים.

עבדאללה אבו מערוף: למה לא הולכים עם הדבר הנכון?

עבדאללה אבו מערוף: נסדר את העניין, נוריד את מחירי המים ונעשה מה שצריך לעשות.

עבדאללה אבו מערוף: למה אתם עדיין עומדים על הרגליים האחוריות?

עבדאללה אבו מערוף: למה?

עבדאללה אבו מערוף: אני לא מבין.

עבדאללה אבו מערוף: כל הוויכוחים הם ויכוחי סרק והם לא צודקים ולא הגונים.

עבדאללה אבו מערוף: המים לא שלכם, הם של כל אזרח במדינה.

עבדאללה אבו מערוף: כמה אפשר לחזור על המילים האלה?

עבדאללה אבו מערוף: העובדה שיש מרכיבים במחירי המים שאתם גובים ולא צריך אותם.

עבדאללה אבו מערוף: מספיק לעמוד על הרגליים האחוריות, עם כל הכבוד.

עבדאללה אבו מערוף: תנו לנו לסדר את העניינים עם רשות המים, עם מקורות, כמו שצריך, שהאזרח סוף-סוף יקבל את מחיר המים, וגם נעלה את ההקצבה, לא רק 3.5 קוב.

עבדאללה אבו מערוף: תודה.

איתן כבל: חבר הכנסת עבדאללה אבו מערוף, תודה לך.

איתן כבל: אני אומר את הדבר הבא ואני מסיים עם זה.

איתן כבל: חברים בשורה התחתונה כל ההתכוונות היא כזאת – הרי ברור שהחוק הולך להשתנות, כבר יש הסכמה בבית הזה, פחות או יותר גם הסכמת הקואליציה-אופוזיציה בעניין הזה.

איתן כבל: אני מציע לכם, מהניסיון שלי, לרתום את עצמכם למצוא את הדרך איך להוציא את התוצאה הטובה ביותר מהעניין הזה, כי החוק הולך להשתנות.

איתן כבל: אני שומע לפעמים קולות, וזה כמו ציוצים אחרונים לפני.

איתן כבל: זה נגמר.

איתן כבל: אני לא יודע מה יהיה.

איתן כבל: מה שבטוח, מה שקיים עכשיו לא יהיה.

איתן כבל: אני לא יודע לומר מה בדיוק תהיה התוצאה, איך זה ייראה, אבל מה שקיים היום, בוודאות לא יהיה.

איתן כבל: אני רק רוצה למסור הודעה חשובה לאלה שנוכחים פה: ישיבת הוועדה שתוכננה למחר נדחית.

איתן כבל: הנהלת הוועדה תודיע על המועד החדש שייקבע.

איתן כבל: תודה רבה לכם.

איתן כבל: הישיבה נעולה.